**Ove Pedersen** (s. 30. elokuuta 1954) on tanskalainen jalkapallovalmentaja ja entinen pelaaja. Kesäkuusta 2017 lähtien hän on toiminut FC Midtjyllandin urheilutoimenjohtajana.

Ura
---

Pedersen aloitti vaatimattomaksi jääneen uransa Ikast FS:ssä 1980. Hän siirtyi kahden kauden jälkeen Herning Fremadiin, jossa pelasi uransa loppuun eli vuoteen 1986 saakka. Seuraavana vuonna Pedersen siirtyi valmentajaksi Viborgiin. Lyhyeksi jääneen pestinsä jälkeen hän toimi Vildbjergin päävalmentajana, kunnes palasi 1991 entiseen seuraansa Herning Fremadiin päävalmentajaksi. Hän valmensi seuraa läpi 1990-luvun vieraillen 1996-97 lyhyen aikaa Qatarin alle 17-vuotiaiden maajoukkuevalmentajana. 

Vuonna 1999 Pedersenin luotsaama Herning Fremad ja Ikast FS yhdistyivät FC Midtjyllandiksi, jonka päävalmentaja Pedersenistä tuli. Hänen johdollaan seura voitti Tanskan ykkösdivisioonan mestaruuden kaudella 1999/2000 ja nousi superliigaan. Seura nousi nopeasti kärkikahinoihin ja sijoittui Pedersenin johdolla neljänneksi ja kolmanneksi. Lisäksi se eteni Tanskan cupissa välieriin 2000/01.

Kesällä 2002 Pedersen siirtyi Esbjerg fB:n päävalmentajaksi. Hän jatkoi seurassa hyvää työtään ja saavutti parhaimmillaan kolmossijan Tanskan superliigassa kaudella 2003/04. Marraskuussa 2005 Pedersen siirtyi Esbjergistä Arhus GF:n päävalmentajaksi.  Pedersen ei pystynyt estämään AGF:n putoamista liigasta kaudella 2005/06, mutta sai silti jatkaa tehtävässään ja nosti AGF:n takaisin jo seuraavana keväänä. 

Tammikuussa 2009 Pedersen siirtyi AGF:stä takaisin Esbjerg fB:n päävalmentajaksi.  Pedersenin johdolla EfB sijoittui parhaimmillaan Tanskan liigassa neljänneksi kaudella 2009/10. Seuraava kausi oli kuitenkin vaikea ja EfB vajosi putoamiskamppailuun. Pedersen erosi tehtävästään maaliskuussa 2011. 

Kesäkuun lopussa 2011 Pedersenistä tuli Tanskan 1. divisioonassa pelaavan FC Vestsjællandin päävalmentaja.  Kaudella 2012/13 Pedersen luotsasi Vestsjællandin 1. divisioonan hopealle tasapistein mestaruuden vieneen Viborgin kanssa. Sijoituksen myötä vuonna 2008 perustettu seura nousi ensimmäistä kertaa Tanskan Superliigaan. Pedersen jatkoi seuran päävalmentajana liigassa ja debyyttikausi pääsarjatasolla päättyi yhdeksänteen sijaan, minkä myötä seura säilytti sarjapaikkansa. Toukokuussa Pedersen ilmoitti jättävänsä seuran kesällä 2014, kun hänen sopimuksensa päättyy. 

Lokakuun alussa 2014 Pedersen korvasi erotetun Troels Bechin Tanskan liigan häntäpäähän juuttuneen Odense BK:n peräsimessä.  Pedersenin johdolla OB selvisi putoamiskamppailusta ja yhdeksäs sija takasi sarjapaikan säilymisen. Hyvästä tuloksesta huolimatta hän jätti seuran kauden jälkeen. 

Marraskuun lopulla 2015 Pedersen palkatiin pelastamaan jumbojoukkue Hobro IK:ta putoamiselta.  Pedersen ei onnistunut nostamaan Hobroa sarjajumbon paikalta pois ja joukkue putosi kauden jälkeen. Hobro erotti Pedersenin marraskuussa 2016, vaikka joukkue johti Tanskan 1. divisioonaa.

Kesäkuussa 2017 Pedersenistä tuli FC Midtjyllandin urheilutoimenjohtaja.

### Meriitit

* Tanskan vuoden valmentaja: 2002

Lähteet
-------

1. ↑  Ny tränare i Esbjerg
2. ↑  Ove Pedersen tager over i Esbjerg[vanhentunut linkki]
3. ↑  Pedersen lämnar Esbjerg
4. ↑  Ove Pedersen ny træner i FC Vestsjælland
5. ↑  Ove Pedersen stopper i FCV
6. ↑  Officielt: OB fyrer Bech - Ove P overtager
7. ↑  Kent Nielsen tager over i OB
8. ↑  Officielt: Ove P. ny Hobro-træner
9. ↑  Hobro fyrer Ove Pedersen
10. ↑  FC Midtjylland hyrer Ove Pedersen (Arkistoitu – Internet Archive)


|  |  |  |
| --- | --- | --- |
| Edeltäjä:**Morten Olsen** | **Tanskan vuoden valmentaja**2002 | Seuraaja:**Michael Laudrup** |

|  |  |  |
| --- | --- | --- |
| Edeltäjä:**uusi seura** | **FC Midtjyllandin päävalmentaja**1999–2002 | Seuraaja:**Troels Bech** |

|  |  |  |
| --- | --- | --- |
| Edeltäjä:**Viggo JensenJess Thorup** | **Esbjerg fB:n päävalmentaja**2002–11/20051/2009–3/2011 | Seuraaja:**Troels BechJess Thorup** |

|  |  |  |
| --- | --- | --- |
| Edeltäjä:**Sören Åkeby** | **Aarhus GF:n päävalmentaja**11/2005–12/2008 | Seuraaja:**Erik Rasmussen** |

|  |  |  |
| --- | --- | --- |
| Edeltäjä:**Michael Schjønberg** | **FC Vestsjællandin päävalmentaja**2011–2014 | Seuraaja:**Michael Hansen** |

|  |  |  |
| --- | --- | --- |
| Edeltäjä:**Troels Bech** | **Odense BK:n päävalmentaja**10/2014–2015 | Seuraaja:**Kent Nielsen** |

|  |  |  |
| --- | --- | --- |
| Edeltäjä:**Jonas Dal** | **Hobro IK:n päävalmentaja**11/2015–11/2016 | Seuraaja:**Thomas Thomasberg** |